CELEX: 32007D0862
Language: sl
Date: 2007-12-13 00:00:00
Title: 2007/862/ES: Odločba Komisije z dne 13. decembra 2007 o spremembi Odločbe 2006/805/ES glede nadzornih ukrepov za zdravje živali v zvezi s klasično prašičjo kugo na Madžarskem in Slovaškem (notificirano pod dokumentarno številko C(2007) 6158) (Besedilo velja za EGP )

21.12.2007   
            
            
               SL
            
            
               Uradni list Evropske unije
            
            
               L 337/119
            
         
      ODLOČBA KOMISIJE
   
   z dne 13. decembra 2007
   o spremembi Odločbe 2006/805/ES glede nadzornih ukrepov za zdravje živali v zvezi s klasično prašičjo kugo na Madžarskem in Slovaškem
   (notificirano pod dokumentarno številko C(2007) 6158)
   (Besedilo velja za EGP)
   (2007/862/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1) ter zlasti člena 10(4) Direktive,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (2) in zlasti člena 9(4) Direktive,
   ob upoštevanju naslednjega:
   
               (1)
            
            
               Odločba Komisije 2006/805/ES z dne 24. novembra 2006 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) je bila sprejeta kot odziv na izbruh klasične prašičje kuge v nekaterih državah članicah. Navedena odločba uvaja nekatere ukrepe za nadzor bolezni v zvezi s klasično prašičjo kugo v navedenih državah članicah.
            
         
               (2)
            
            
               Slovaška je obvestila Komisijo o zadnjem razvoju navedene bolezni pri divjih prašičih in da je bila navedena bolezen ugotovljena v okrožju Nové Zámky, ki meji na okrožja Komárno in Levice na Slovaškem ter na okraj Pest na Madžarskem. Glede na razpoložljive epidemiološke informacije je treba območja na Slovaškem in Madžarskem, za katera se uporabljajo nadzorni ukrepi v zvezi s klasično prašičjo kugo, spremeniti, da bodo vključevala navedena okrožja.
            
         
               (3)
            
            
               Stanje bolezni se je na Slovaškem znatno izboljšalo v okrožnih upravah za veterino in prehrano Trenčín (okrožji Trenčín in Bánovce nad Bebravou), Prievidza (okrožji Prievidza in Partizánske) ter Púchov (samo okrožje Ilava). Ukrepi, predvideni z Odločbo 2006/805/ES, se za navedena območja ne bi smeli več uporabljati.
            
         
               (4)
            
            
               Zaradi preglednosti zakonodaje Skupnosti je treba seznam zadevnih držav članic ali njihovih regij, kot je določen v Prilogi k Odločbi 2006/805/ES, nadomestiti z besedilom iz priloge k tej odločbi.
            
         
               (5)
            
            
               Odločbo 2006/805/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2006/805/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 13. decembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (2)  UL L 395, 30.12.1989, str. 13. Direktiva, kakor je bila nazadnje spremenjena z Direktivo 2004/41/ES Evropskega parlamenta in Sveta (UL L 157, 30.4.2004, str. 33).
   
      (3)  UL L 329, 25.11.2006, str. 67. Odločba, kakor je bila nazadnje spremenjena z Odločbo 2007/631/ES (UL L 255, 29.9.2007, str. 45).
   
      PRILOGA
      
         
            „PRILOGA
            ODDELEK I
            1.   Nemčija
            A.   Porenje-Pfalz
            
                        (a)
                     
                     
                        v okrožju Ahrweiler: občini Adenau in Altenahr;
                     
                  
                        (b)
                     
                     
                        v okrožju Daun: občini Obere Kyll in Hillesheim, v občini Daun kraji Betteldorf, Dockweiler, Dreis-Brück, Hinterweiler in Kirchweiler, v občini Kelberg kraji Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath in Welcherath, v občini Gerolstein kraji Berlingen, Duppach, Hohenfels-Essingen, Kalenborn-Scheuern, Neroth, Pelm in Rockeskyll ter mesto Gerolstein;
                     
                  
                        (c)
                     
                     
                        v okrožju Bitburg-Prüm: v občini Prüm kraji Büdesheim, Kleinlangenfeld, Neuendorf, Olzheim, Roth bei Prüm, Schwirzheim in Weinsheim.
                     
                  B.   Severno Porenje-Vestfalija
            
                        (a)
                     
                     
                        v okrožju Euskirchen: mesta Bad Münstereifel, Mechernich, Schleiden in kraji Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (v mestu Euskirchen) in občine Blankenheim, Dahlem, Hellenthal, Kall in Nettersheim;
                     
                  
                        (b)
                     
                     
                        v okrožju Rhein-Sieg: mesti Meckenheim in Rheinbach, občina Wachtberg, kraji Witterschlick, Volmershofen, Heidgen (v občini Alfter) in kraji Buschhoven, Morenhoven, Miel in Odendorf (v občini Swisttal);
                     
                  
                        (c)
                     
                     
                        mesto Aachen: južno od avtocest A 4, A 544 in magistralne ceste B1;
                     
                  
                        (d)
                     
                     
                        mesto Bonn: južno od magistralne ceste 56 in avtoceste A 565 (Bonn–Endenich do Bonn–Poppelsdorf) in jugozahodno od magistralne ceste 9;
                     
                  
                        (e)
                     
                     
                        v okrožju Aachen: mesti Monschau in Stolberg ter občini Simmerath in Roetgen;
                     
                  
                        (f)
                     
                     
                        v okrožju Düren: mesti Heimbach in Nideggen ter občini Hürtgenwald in Langerwehe.
                     
                  2.   Francija
            Ozemlje departmajev Bas-Rhin in Moselle, ki leži zahodno od Rena in kanala Ren-Marna, severno od avtoceste A4, vzhodno od reke Sarre in južno od meje z Nemčijo, ter občine Holtzheim, Lingolsheim in Eckbolsheim.
            ODDELEK II
            1.   Madžarska
            Ozemlje okraja Nógrád in ozemlje okraja Pest, ki leži severno in vzhodno od Donave, južno od meje s Slovaško, zahodno od okraja Nógrád ter severno od avtoceste E 71.
            2.   Slovaška
            Ozemlje okrožnih uprav za veterino in prehrano (DVFA) Žiar nad Hronom (okrožja Žiar nad Hronom, Žarnovica in Banská Štiavnica), Zvolen (okrožja Zvolen, Krupina in Detva), Lučenec (okrožji Lučenec in Poltár), Veľký Krtíš (okrožje Veľký Krtíš), Komárno (zajema ozemlja, ki ležijo vzhodno od avtoceste 64, severno od meje z Madžarsko in zahodno od okrožja Nové Zámky), Nové Zámky (zajema ozemlja, ki ležijo vzhodno od okrožja Komárno in vzhodno od avtoceste 64, južno od avtoceste 75 in severno od meje z Madžarsko) ter Levice (zajema ozemlja, ki ležijo vzhodno od okrožja Nové Zámky in vzhodno od avtoceste 66 (E77), južno od avtoceste 75, severno od meje z Madžarsko in zahodno od okrožja Veľký Krtíš).
            ODDELEK III
            1.   Bolgarija
            Celotno ozemlje Bolgarije.“